**RAPORT DE ACTIVITATE**

**AL**

**CONSILIULUI BAROULUI ARGES**

**SI AL**

**DECANULUI BAROULUI ARGES**

**PENTRU ANUL 2022**

 **COMPONENȚA CONSILIULUI**

 **DECAN** - av. Luminita IOANA, **PRODECAN** – av. Dragoș Andrei NICOLESCU, **CONSILIERI** – av. Nina Cursaru, av. Blaga Aurelian, av. Cătăniciu Radu, av. Lazăr Laura, av. Popescu Brânduşa, av. Preoteasa Valeria, av. Predescu Florina, av. Stănescu Paul, av. Vişinescu Sorin.

 Prezentul raport sintetizează activitatea Consiliului Baroului Argeș si a Decanului Baroului Argeș în anul 2022

 **1.** **Date statistice privind activitatea Consiliului in anul 2022**

 In anul 2022, Consiliul Baroului Argeș s-a întrunit in 21 şedinţe, adoptând 78 decizii şi 28 hotărâri .

Astfel:

 - Ianuarie: 1 ședință (12.01.2022)

 - Februarie: 2 ședințe (09.02.2022), (16.02.2022-extraordinară)

 - Martie : 3 ședințe (02.03.2022), (15.03.2023-extraordinara online), (18.03.2022- extraordinară online)

 - Aprilie: 3 ședințe (01.04.2022-extraordinară online), (13.04.2022-ordinară), (28.04.2022- extraordinară online)

 - Mai : 1 ședință (18.05.2022-ordinară)

 - Iunie: 2 ședințe (07.06.2022- extraordinară online), (22.06.2022-ordinara)

 - Iulie: 1 ședință (14.07.2022-ordinară)

 - August: 2 ședințe (24.08.2022-ordinară), (31.08.2022-extraordinară)

 - Septembrie: 2 ședințe (12.09.2022-extraordinară), (26.09.2022-ordinară)

 - Octombrie: 1 ședință (25.10.2022-ordinară)

 - Noiembrie: 2 ședințe (01.11.2021-extraordinară) ,( 16.11.2022-ordinară)

 - Decembrie: 1 ședință (14.12.2022-ordinară)

 Consiliul a gestionat problemele administrative ale avocaților membri ai Baroului, a caror situaţie numerica la data de 31 decembrie 2022 se prezinta astfel:

1. Avocaţi cu drept de exercitare a profesiei – 340 avocaţi, din care:

* 336 avocaţi definitivi

 - 4 avocați stagiari

 2. Avocaţi suspendaţi din exercitarea profesiei – 42 avocaţi din care :

 La cerere :27

 Pentru concediu creştere copil : 6

 Pensie de invaliditate : - 2

 Pentru neplata cotelor : - 6

 Interdicția de a profesa: - 1

3. Numar avocati incompatibili : 112

 Total general : 494 avocati.

 Toate ședinţele Consiliului Baroului Argeș s-au desfăşurat potrivit legii, o dată, de două ori pe lună sau ori de câte ori a fost nevoie, cu respectarea prevederilor legale privind cvorumul şi cu ordine de zi prestabilită, comunicată pentru fiecare consilier în parte. După fiecare ședință de consiliu a avut loc publicarea pe Site-ul Baroului Arges a extrasului procesului verbal al ședinței de consiliu pentru a fi asigurată transparența decizională a Consiliului și pentru ca fiecare avocat membru al baroului să poată fi informat de problemele cu care se confruntă corpul avocaților din Baroul Argeș și deciziile Consiliului

Decanul Baroului Argeș a convocat si prezidat şedinţele Consiliului Baroului, a reprezentat Baroul în raporturile cu persoanele fizice şi juridice, a aprobat cererile de asistenţă juridică gratuită, a ordonanţat cheltuielile Baroului, în concordanţă cu proiectul de buget anual întocmit de Consiliu şi aprobat de Adunarea Generală, în conformitate cu prevederile art. 58 din Legea nr. 51/1995, modificată.

Decanul in îndeplinirea atribuțiilor prevăzute de dispozițiile legale și statutare a reprezentat baroul în raporturile acestuia cu persoanele fizice și juridice din țară și din străinătate, a convocat și prezidat ședințele consiliului baroului, a aprobat cererile de asistență juridică gratuită, a exercitat căile de atac împotriva deciziilor consiliului baroului, a ordonanțat cheltuielile baroului, a luat măsuri privind conducerea baroului care nu sunt de competență Adunării Generale sau a Consiliului Baroului, a îndeplinit orice alte atribuții prevăzute de lege sau hotărâte de organele de conducere ale U.N.B.R. și date în competența sa, a soluționat contestațiile și reclamațiile privind onorariile, a emis decizii, a mediat litigii izvorâte între membrii baroului în legătură cu exercitarea profesiei, în vederea soluționării pe cale amiabilă a litigiului în conformitate cu prevederile art. 58 din Legea nr. 51/1995, modificată.

 2. ***Activitatea departamentelor Consiliului Baroului Argeș***

 ***2.1. Activitatea departamentului de administrare internă și secretariat***

In 2022 s-au înregistrat în condica de corespondență 1120 de cereri privind activitatea profesionala a avocatilor, adrese, comunicari, adrese din partea instantelor sau institutiilor publice.

 Activitatea resortului se concretizeaza in perioada de referinta in emiterea unui numar de decizii astfel :

- 33 Decizii privind modificari ale coordonatelor activitatii profesionale a avocatilor, respectiv: schimbari de nume, schimbari sedii profesionale, infiintari/schimbari sedii secundare/birouri de lucru, incheieri/modificari/ prelungiri / schimbari contracte colaborare/salarizare,

- 4 Decizii ridicare a suspendării şi reînscriere pe tablou avocaţi activi după suspendare , inclusiv după concediul de creştere a copilului

- 7 Decizii de trecere pe tabloul avocatilor incompatibili

- 6 Decizii de suspendare din profesie la cerere inclusiv pentru cresterea copilului;

- 7 Decizii de radiere

- 4 Decizii înscriere/reînscriere pe tabloul avocaţilor definitivi după incetarea suspendării .

**Redactarea hotararilor si deciziilor se asigura de catre decan si consilierii raportori.**

Pentru solutionarea sesizarilor de natura disciplinara cat si pentru solutionarea contestatiilor la soluțiile decanului se desemneaza consilieri raportori care intocmesc puncte de vedere, pe baza carora se adoptă hotărârile Consiliului. Hotărârile de Consiliu sunt redactate de către fiecare consilier în parte în baza referatului pe care îl întocmește și sunt asumate sub semnatura de redactare.

 ***2.2. Tabloul avocaţilor Baroului Argeș***

 A fost întocmit si actualizat permanent în mod corect şi în timp util, fiind facut public pe site-ul Baroului Argeș

 S-au luat masuri pentru comunicarea și în format electronic la instanțe cu solicitarea de a fi urmarit de grefieri si judecatori, pentru depistarea persoanelor care exercita clandestin profesia de avocat.

 **3. Activitatea departamentului contencios, sesizari**

3.1. Sesizari privind prestatiile avocatilor si cererile de restituire onorarii si probleme de natura disciplinara

 S-au inregistrat un numar de 39 sesizari din partea justițiabililor clienți, privitor la restituiri de onorarii și la activitatea desfășurata în executarea contractelor de asistență juridică.

 Decanul a avut de solutionat in anul 2022 un numar de 11 sesizari privind restituirea onorariului achitat către avocaţi, din care 9 au fost respinse, 2 admise, din care una în parte.

 Consiliului Baroului a avut de soluţionat în 2022 un numar de 11 sesizări de natură disciplinară şi 6 contestaţii la soluția dispusă de Decan in plângerile de competența acestuia, din care 8 au fost respinse ca neîntemeiate, iar o plângere disciplinară a fost soluționată de către Comisia de Disciplină.

 La 31 decembrie 2022 au rămas in curs de solutionare un număr de 2 plangeri de natura disciplinara.

 ***3.2.* Litigiile Baroului Arges**

Pe rolul instanțelor in anul 2022 s-au aflat urmatoarele cauze in care Baroul Arges figureaza ca parte:

 - Dosar nr. 2610/109/2020\* - Av. Oprea Narcis

 - Dosar nr. 1547/109/2020 - Av. Oprea Narcis

 - Dosar nr. 3696/109/2020 - Av. Oprea Narcis

 - Dosar nr. 8219/2/2021 – Nicolescu Theodor Cătălin

 - Dosar nr. 5859/109/2022 – Av. Oprea Narcis

 - Dosar nr. 429/109/2023 – Moromete ConstantinCosmin

  ***4. Activitatea departamentului « Invatamant, pregatire si perfectionare profesionala »***

**4.1. Pregatirea profesionala continua.**

In această perioada a fost continuat programul de pregatire profesionala continua a avocatilor Baroului Argeș, care este inscris in cadrul Centrului Teritorial INPPA Craiova, al carui membru fondator este alaturi de Barourile Dolj, Vâlcea , Olt, Gorj, Teleorman, si Mehedinti. Chiar dacă Baroul Argeș este afiliat către INPPA Craiova, în mare parte avocatii stagiari au ales să urmeze cursurile organizate de către INPPA București.

Consiliul Baroului Arges si decanul au organizat activitatea de formare profesionala continuă în principal în format on line prin publicarea diferitelor conferinte organizate la nivel national în format on line fiind foarte bună colaborarea există între Baroul Argeș si Universul Juridic .

 **4.2. Participarea Baroului Arges in Proiecte la nivel national**

 A./ Datorită activității susținute în ultimii 7-8 ani a membrilor Baroului Arges în implementarea educatiei juridice în școli, fiind parteneri în programul de educație juridică, Decanul Baroului Arges a fost desemnat Coordonator Departamentului de Educație Juridică la nivelul Uniunii Naționale a Barourilor din Romania în implementarea PROIECTULUI ” FII AVOCAT IN ȘCOALA TA.”

 „Fii avocat în școala ta!” este un proiect al Uniunii Naționale a Barourilor din România, care se va desfășura la nivel național, în considerarea faptului că implicarea avocaților în viața comunității este esențială pentru întărirea respectului cetățenilor față de profesie.

Responsabilitatea socială în domeniul educației reprezintă o cale de a promova imaginea profesiei, de a obține încrederea, respectul și recunoștința cetățenilor și de a face cunoscut rolul avocatului în societate

 De aceea, educația juridică în școli este domeniul predilect al campaniei de responsabilitate socială organizate de UNBR în perioada 2022-2023, scopul acesteia fiind promovarea culturii legalității și responsabilității în societate încă de pe băncile școlii și evidențierea rolului avocatului în apărarea drepturilor și libertăților fundamentale.

 Scopul proiectului este dat în principal prin următoarele acțiuni:

* • Îndrumarea și facilitarea participării active a avocaților la educația juridică formală și non-formală în gimnaziu și liceu și participarea la crearea programelor privind această materie;
* • Dezvoltarea dialogului cu Ministerul Educației Naționale pentru implicarea avocaților în programele de formare și acreditare a profesorilor care vor preda Educația juridică;
* • Consilierea avocaților care doresc să se implice atât în educația juridică formală, cât și în cea non-formală;
* • Propuneri de acțiuni specifice concrete pentru îndeplinirea scopului proiectului;
* • Dezvoltarea conceptului de responsabilitate socială în domeniul educației și implicarea avocaților în astfel de activități.

COORDONATOR al Departamentului de Educație juridica la nivelul Baroului Argeș este av. Dragos Nicolescu.

 In luna septembrie a avut loc la București lansarea celei de-a doua ediții a acestui Proiect și lansarea REVISTEI FII AVOCAT IN SCOALA TA, iar la finele lunii septembrie 2022 la Colegiul National IC Bratianu a avut loc lansarea proiectului la nivelul Judetului Argeș

 B./ A fost semnat și un Protocol pentru implementarea Educatiei Juridice la nivel national încheiat între UNBR, Ministerul Educației. Ministerul de Justiție, Parchetul de pe langă Inalta Curte de Casație și Justitie iar membru - reprezentant al UNBR în Comitetul Național de monitorizare a desfășurarii proiectului a fost desemnată av. Ioana Luminița.

 C / In luna august 2022 Baroul Arges a organizat cea de-a cincea editie a Turneului Național de Tenis al Avocatilor, competiție de tradiție a baroului nostru si care s-a bucurat si în acest an de aprecierea colegilor din întraga țară care vin si participă.

 Turneul de Tenis al Avocatilor este un succes recunoscut la nivelul tuturor barourilor din țara, in fiecare an sunt tot mai mulți participanți din toate barourile din țară și trebuie subliniat că organizarea acestuia este finantață in mod exclusiv din sponsorizări și taxele de participare.

 Finanțarea acestei activitați a fost asigurată ca în fiecare an din sponsorizări si taxele de participare nefiind implicat financiar Baroul Arges cu nicio sumă în organizarea acestuia.

 D. Trebuie amintit și faptul că Baroul Argeș a continuat colaborarea profesionala cu Baroul din Versailles și după perioada pandemiei in luna iunie 2022 cu ocazia Zilei Avocatului Român reprezentanții baroului francez au participat la Conferința organizată de Baroul Argeș și au avut ocazia de a impărtăși alături de noi probleme legate de exercitarea profesiilor în cele doua tări. De asemenea, reprezentanti ai baroului nostru la invitatia colegilor din Franta au participat in luna octombrie la Conferința profesionala anuala organizată de Baroul din Versailles.

**5./ DEPARTAMENTUL FINANCIAR CONTABIL**

 Situatia financiara a Baroului Argeș pe perioada 1 ianuarie – 31 decembrie 2022 rezulta din anexele la prezentul raport, conținând situația executiei bugetare din care rezulta bugetul realizat in limitele celui aprobat prin hotararea adunarii generale din 2022.

 Raportul de gestiune confirma realizarea veniturilor planificate cu precizarile de mai jos, cat si respectarea elementelor de cheltuieli aprobate.

 S-a inregistrat un excedent de 20.881,81 lei (veniturile realizate au depasit cheltuielile) fata de excedentul bugetat de 3.010 lei.

 **5.1. Realizarea capitolului “Venituri” din bugetul de venituri si cheltuieli**

Au fost estimate venituri in suma de 450.500 lei si s-au realizat venituri in suma de 460.029,73 lei, cu 9.529,73 lei mai mult.

Majoritatea capitolelor de venituri au depasit sumele previzionate a fi obtinute, exceptie făcând « veniturile din cota Baroului » unde s-a înregistrat o diferenta negativa de 4.699 lei, ca urmare a platilor realizate cu intarziere. S-au inregistrat depasiri ale nivelului de venituri previzionat la incasarea «veniturilor din taxe profesionale», unde s-a inregistrat o depasire cu 6.800 lei a veniturilor planificate, « venituri din incasare 2% oficii» 2.147 lei in plus fata de proiectia bugetara, « venituri din dobanzi »**,** un plus de 6.696,23 lei.

* 1. **Executia bugetara a capitolului “Cheltuieli”**

Cheltuielile preconizate prin proiectul de buget aprobat anul trecut in suma de 447.490 lei au fost realizate în limita a 438.032,10 lei. După cum se poate observa în anexele prezentului raport, la majoritatea capitolelor de cheltuieli sumele au fost sub nivelurile estimate si chiar au fost realizate economii, fapt ce a generat un excedent bugetar de 21.997,63 lei.

Faptul că în acest an a fost reușită realizarea unui excend financiar nu înseamnă că resursele Baroului sunt optimizate.

Cota de contributie la veniturile baroului ( principala sursă de finanțare a baroului) pe care o plătește fiecare avocat este de 70 lei si aceasta a fost stabilită la acest nivel din anul 2015, in toată această perioadă neintervenind niciodata o majorare a acesteia. In anul 2015 venitul minim pe economia nationala era de 1.050 lei lunar iar in 2023 venitul minim pe economia nationala este de 3.000 lei lunar. In toata această perioadă obligati fiind de insăsi lege au crescut salariile tuturor angajatilor baroului pentru ca se poate observa din tabelul de buget si chetuieli o pondere importanta și covarsitoare a cheltuielilor baroului este data de cheltuielile cu salariile angajatilor. De asemenea, au intervenit majorari importante la toate cheltuielile de intretinere astfel că se impune o majorare a cotei Baroului pe care o va hotari cu siguranță adunarea generală.

**5.3. Situatia disponibilitatilor banesti ale baroului. Depozite si plasamente .**

Depozite la Banca Transilvania : xxxxxx lei

Titluri de stat la BRD : xxxxxx lei

Fonduri de investitii Simfonia BRD : xxxxxx lei

Fonduri de investitii Erste BCR : xxxxx lei

In conturile curente la BCR, BRD si Banca Transilvania : xxxxxx lei.

**6. COORDONAREA ACTIVITĂȚII FILIALEI ARGEȘ a CASEI DE ASIGURARI A AVOCATILOR**

 Avand in vedere obligatia legala a Consiliului de a supraveghea activitatea Filialei CAA, Consiliul Baroului a avut in vedere monitorizarea activitatii acesteia pe tot parcursul anului 2022, mai ales in conditiile in care Filiala noastra se situeaza intre cele cu rata de finantare scazuta. In contextul in care la toate Consiliile UNBR una din problemele supuse permanent dezbaterii a fost situatia sistemului CAA, echilibrarea bugetara a Filialei a devenit o necesitate

 Acesta este motivul pentru care Consiliul Baroului impreuna cu conducerea Filialei au supravegheat atent situatia restantelor la plata cotelor pentru a nu se ajunge la situatii greu controlabile, prin intarzierea platilor la sistem. O astfel de situatie trebuie stiut ca genereaza o disfunctionalitate in plata pensiilor si in virarea altor contributii obligatorii la sistemul central.

In anul 2022 – 183 avocati (52%) achita cote minime mai mult de 6 luni pe an, iar la maxim 72 (21%) avocati mai mult de 6 luni pe an.

Monitorizarea permanentă a modului de încasare a cotelor de contribuție la sistem, recuperarea debitelor unora dintre membri și disciplina financiară a contributorilor a devenit o prioritate pentru consiliu, in interesul sistemului de asigurari in ansamblul sau, dar și al membrilor Filialei care au manifestat disciplina in plata contributiilor.

Membrii Filialei trebuie să înțeleagă că atunci când se iau măsuri de notificare sau de suspendare este o situație obiectivă, de aplicare a prevederilor legale, aplicarea acestora fiind monitorizată permanent și de conducerea U.N.B.R. și a C.A.A., care solicită informari din partea decanului, președintelui filialei si a consiliilor cu privire la măsurile luate în privința restanțierilor la sistemul de asigurari. Astfel de raportari nu pot conține date eronate, pentru a nu distorsiona evidențele sistemului.

In toate măsurile aplicate am urmarit ca, in activitatea de supraveghere a activității Filialei noastre, să menținem rigorile disciplinei financiare în ceea ce privește plata cotelor de contribuție la sistem, astfel incât să nu fim in situația de a apela la Casa Centrală pentru acoperirea nevoilor de plată ale filialei și a da astfel motive pentru masuri severe din partea acesteia, mergând până la transformarea filialei in sucursală.

 Chiar daca măsurile de disciplină financiară sunt nepopulare, astfel de măsuri sunt singurele care pot dovedi viabilitatea unui sistem de asigurari sociale de tip privat în care contributorii avocați sunt cei care decid asupra bunei functionari a acestuia.

Spre deosebire de sistemul de stat, acest sistem privat trebuie mentinut pentru ca si-a dovedit pana in prezent functionalitatea mai mult decat cel de stat.

Depinde însă de noi toți, prin respectarea obligațiilor legale ce ne revin față de sistem, sa respectam regulile de plata a contribuțiilor, astfel incat sa nu se produca dezechilibre financiare și sa-i asigure stabilitatea si viabilitatea.

Casa de Asigurări a Avocaților este o persoana juridică autonomă, investită cu personalitate juridică, având patrimoniu și buget propriu care realizează investiții economice prin care să fie aduse venituri suplimentare la sistemul de pensii.

**7./Departamentul de coordonare a Serviciului de asistenţă judiciară**

 Una din preocupările esențiale ale consiliului a fost îmbunătățirea funcționării Serviciului de Asistentă Judiciară.

  **7.1.** Pentru a avea o reprezentare a situatiei activitatii acestui serviciu important al Baroului coordonat de decan si responsabilii SAJ cu aportul intregului consiliu, prezentam urmatoarele date statistice .

In anul 2022 S.A.J.Arges a emis in perioada 01.01.2022 - 31.12.2022 un număr de 6.662 delegații de asistență juridică în raport de 5.875 emise în 2021

La instantele din județ situatia este urmatoarea:

1. Pentru Pitesti, Campulung, Topoloveni si Costesti, delegatii emise prin aplicatia SAJ : 6.108 in 2022 fata de 5.198 in 2021 ( cu 17,5% mai multe)

2. Curtea de Arges 554 delegații emise in 2022 fata de 677 in 2021 ( cu 19,65% mai putine)

Suma totală a onorariilor din oficiu centralizate in listele emise in 2022 a fost de **2.813.650,35** lei din care 2.463.849,35 pentru cauze penale, 313.447 cauze civile si ajutor public judiciar, 36.354 curatela speciala. Se observa o crestere totala a onorariilor din oficiu cu 138.814 lei fata de totalul anului 2021, respectiv cu 5,19 %.

 Având în vedere faptul că s-a dorit ca toți membrii Baroului Argeș să poată fi înscriși și să poată fi repartizați la dosarele din oficiu la toate instanțele din județ, au fost refăcute opțiunile și astfel s-a reconfigurat numarul de avocati incrisi la fiecare instanță. Situatia statistica privind avocatii înscrişi în SAJ la finele anului 2021 se prezinta astfel:

 Nr. avocaţi activi înscrişi în SAJ la 31 decembrie 2022 :

 222 Pitesti,

 211 Campulung, Topoloveni, Costesti  :

 11 Curtea de Argeș

 Repartizarea a fost efectuată ţinându-se cont de respectarea continuităţii dosarelor la Judecatorie şi Tribunal, iar acolo unde a fost posibil continuitatea să cuprindă şi partea de urmărire penală.

 **7.2. Platile SAJ**

 Decanul si Consiliul Baroului au depus eforturi sustinute pentru ca avocatii ce prestează asemenea activităti să beneficieze de onorariile cuvenite.

 S-au inregistrat intarzieri la plata onorariilor din oficiu pentru prestaţiile în fata organelor de politie şi parchete ca urmare a prevederilor noului protocol astfel ca platile sa se facă din bugetul Ministerului Justiţiei pentru asistenta din oficiu in fata instanţelor de judecata şi din Bugetul Ministerului Public pentru asistenta din oficiu in fata organelor de cercetare si urmărire penala .

 Continuarea demersurilor la organele judiciare pentru a fi aduse la cunostinta situatiile comunicate de catre avocati si identificate in practica privind nerespectarea de catre acestea a onorariilor mentionate in cuprinsul Protocolului, a dispozitiilor privind mentinerea delegatiei aparatorului desemnat in cauza in cazul prezentarii aparătorului ales si a interpretarii si modalitatii de aplicare a dispozitiilor din cuprinsul Protocolului.

 Borderourile privind decontarea onorariilor din oficiu inaintate de serviciul SAJ al Baroului Arges sunt intocmite, asa cum prevede art. 9 alin 1 din „Protocolul incheiat intre Ministerul Justitiei, Ministerul Public si Uniunea Nationala a Barourilor din Romania” din 14.02.2019, in baza referatului intocmit de avocat si care atesta o prestatie avocatiala efectiva pentru care se cuvine plata onorariului *sau de conducerea autoritatii in fata careia s-a desfasurat activitatea de asistenta judiciara si/sau de reprezentare.*

 Mai mult, referatele intocmite de avocat sunt insotite de „Extras din dispozitivul rechizitoriului” emis de Ministerul Public pentru fiecare dosar, in care este specificat cuantumul onorariul avocatului din oficiu cu mentiunea ca acesta ramana in sarcina statului, urmand a fi inaintat din fondurile Ministerului Public

 „Extrasul din dispozitivul rechizitoriului” este semnat de Prim-Procurorul fiecarul Parchet, nefacandu-se referire la o alta supervizare din partea vreunui alt organ de control avand în vedere situația nou creată ca Prim Procurorul Parchetului de pe langă Tribunalul Argeș să intervină cu o procedura privind verificarea cuantumului onorariilor din oficiu acordate in fiecare dosar la momentul la care să fie efectuată plata intre serviciile de contabilitate ale celor doua instituții în conditiile în care această verificare trebuie aplicata inainte de emiterea „Extraselor din dispozitivul rechizitoriului ” si nu dupa intocmirea si inaintarea spre decontare a borderourilor, de catre Baroul Arges .

 Acesta modalitate de verificare a referatelor avocatilor si prezentarea de sume refuzate la plata la distanta si de 6 luni, dupa ce a fost intre timp efectuata plata borderoului respectiv si implicit plata de catre Barou mai departe, avocatului beneficiar, duce la alterarea situatiilor inregistrate in contabilitate, la imputarea unor sume avocatilor, care au efectuat prestatia profesionala certificata prin „Extrasul din dispozitivul rechizitoriului” emis de dvs, Ministerul Public, sume pentru care, intre timp avocatul a efectuat plati pentru contributii profesionale, de asigurari sociale si impozit pe venit.

 In Protocolul din 14.02.2019 incheiat intre Ministerul Justitiei,Ministerul Public si UNBR este mentionat ca:

*Art.6. “Delegatia aparatorului desemnat din oficiu inceteaza,potrivit art.91 alin.(4) din Codul de procedura penala,la prezentarea aparatorului ales.In acest caz,procurorul prin ordonanta sau,dupa caz,instanta prin incheiere,va dispune plata onorariului cuvenit aparatorului desemnat din oficiu pentru prestatiile efectuate pana la data incetarii insarcinarii,tinindu-se cont de timpul necesar studierii dosarului,complexitatea cauzei,durata si numarul actelor de urmarire penala la care aparatorul a luat parte sau numarul de termene la care a fost prezent in fata instantei. Onorariul astfel stabilit nu poate fi mai mic de 25% din valoarea onorariului ce ar fi fost cuvenit daca prestatia avocatiala din oficiu ar fi fost finalizata.”*

 Este dificil ca un avocat sa astepte 1-2 ani sa fie finalizata urmarirea penala, apoi inca alte cateva luni pana primeste extrasul care se dovedeste ca nu e corect si nu isi poate incasa onorariul pentru activitatea prestata.

 Totodata, in vederea functionarii cat mai eficiente a Serviciului de Asistenta Judiciara, consideram ca se impune a se efectua in continuare demersurile necesare in vederea aprobarii/completarii/modificarii masurilor care reglementeaza Asistenta Judiciara, conform reglementarii prin Legea nr. 51/1995 a dispozitiilor esentiale prevazute de Protocolul incheiat intre U.N.B.R. si Ministerul Justitiei.

 Necesitatea efectuarii de demersuri in vederea realizarii platii onorariilor pentru asistenta judiciara acordata, in termen de 45 de zile de la data depunerilor deconturilor de catre barouri la organul judiciar competent, urmand ca pentru intarzierea la plata sa se calculeze dobanzi /penalitati la nivelul prevazut de Legea nr. 207/2015 privind Codul de Procedura Fiscala, in cazul sumelor de restituit sau de rambursat de la bugetul de stat, conform art. 84 din Legea 51/1995 privind organizarea si exercitarea profesiei de avocat.

 In cele din urma, propun adunarii generale si reglementarea situatiei substituirilor in cadrul Serviciului de Asistenta Juridiciara care a ajuns sa fie o practica constanta in baroul Arges si care creaza disfunctionalitati grave uneori.

 Substituirea avocatilor in reprezentarea din oficiu ar trebui sa aiba un caracter de exceptie si nu trebuie sa existe o practica constanta in acest sens, pentru ca sunt inscrisi in SAJ avocati care nu fac oficii niciodata doar pentru a da delegatiile lor altor colegi în baza emiterii unor delegații de substituire. Corpul avocatilor inscrisi in SAJ trebuie sa fie puternic si specializat si nu mai trebuie privit doar ca o posbilitate de a realiza venituri suplimentare prin asa zise colaborari cu alti colegi.

 **8. Participarea reprezentantilor Baroului Argeș la activitatea organelor de conducere ale profesiei.**

 In anul 2022 atât Decanul cât și Consilierul UNBR ( dl. Av. Marian Diaconescu ) ce au reprezintat baroul în organele de conducere națională au participat la toate ședințele organizate ( atât în format fizic cat si in sistem on line) și prin implicarea acestora, prin pozitiile exprimate prin luările de cuvânt au determinat luarea unor decizii importante pentru intregul corp profesional astfel că baroului nostru a devenit un barou de referinta la nivel national.

 În ceea ce privește activitatea celor doi delegați din pareta Baroului Argeș la Congresul Avocaților 2022, aceștia au formulat propuneri de modificări legislative care au fost aprobate de Congres și au fost trimise la Parlamentul României ca proiecte de modificare legislativă.

De asemenea, propunerile de modificare a Protocolului din 14.02.2019 incheiat intre Ministerul Justitiei,Ministerul Public si UNBR formulate de delegații Baroului Argeș la Congresul Avocaților au fost adoptate de Congres și au fost incluse în obiectul negocierilor viitoare ale Protocolului.

 **9. Situatia administrativă a sediilor Baroului**

 Obiectivele propuse pentru anul 2022 și anume refacerea planseului de la intrarea in sediul din b-dul Eroilor și renovarea în totalitate a sediului de la

Curtea de Arges nu au fost realizate deși acestea au rămas in atentia consiliului urmand a fi identificate solutii optime pentru realizarea acestora.

 S-a reusit doar achizitionarea de calculatoare si monitoare pentru colegii de la Topoloveni si Campulung.

 In continuare ramane supus dezbaterii in Adunarea Generala situatia juridica a terenului și imobilului ce apartine Baroului Argeș in orasul Eforie Sud \_ Constanta

**8./Concluzii**

 Multumim, cu ocazia prezentarii acestui raport, intregului corp profesional pentru sprijinul acordat in transpunerea in practica a obiectivelor propuse.

Multumim de asemenea si serviciului contabilitate si serviciului secretariat pentru sprijinul acordat in activitatea desfasurata zi de zi.

 Consiliul Baroului Argeș

 Decan av. Luminita IOANA

 S.S. indescifrabil